rejauldu/bengali-wikipedia huggingface dataset:
পাভেল আনাতোলিয়েভিচ কোলমাকভ (, ; জন্ম: ১৪ আগস্ট ১৯৯৬; পাভেল কোলমাকভ নামে সুপরিচিত) হলেন একজন কাজাখস্তানি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে কাজাখস্তানের প্রতিনিধি হিসেবে প্রতিদ্বন্দ্বিতা করে থাকেন।  কোলমাকভ কাজাখস্তানের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন পাভেল আনাতোলিয়েভিচ কোলমাকভ ১৯৯৬ সালের ১৪ই আগস্ট তারিখে কাজাখস্তানের উস্ত-কামেনোগরস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কোলমাকভ কাজাখস্তানের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬৯.৫৪ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কাজাখস্তানি পুরুষ ফ্রিস্টাইল স্কিয়ার বিষয়শ্রেণী:কাজাখস্তানের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
ইব্রাহিমাবাদ জংশন রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে জংশন স্টেশন। ২০২৪ সাল পর্যন্ত এটি বঙ্গবন্ধু সেতু পূর্ব রেলওয়ে স্টেশন নামে পরিচিত ছিল।   অবস্থান  ইব্রাহিমাবাদ রেলওয়ে স্টেশন যমুনা সেতুর পূর্ব প্রান্তে অবস্থিত।   ইতিহাস  যমুনা সেতু চালু হলে সরাসরি ঢাকার সাথে রংপুর, রাজশাহী ও খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। প্রাথমিকভাবে ইব্রাহিমাবাদ এবং সয়দাবাদ এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে ইব্রাহিমাবাদ- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার ও সয়দাবাদ থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রডগেজ অংশ ডুয়েলগেজে রুপান্তরিত করা হয় ।   পরিষেবা  ইব্রাহিমাবাদ জংশন রেলওয়ে স্টেশনে যাত্রাবিরতি করা ট্রেনগুলোর তালিকা নিম্নে দেওয়া হলো:  একতা এক্সপ্রেস  দ্রুতযান এক্সপ্রেস  নীলসাগর এক্সপ্রেস  লালমনি এক্সপ্রেস  রংপুর এক্সপ্রেস  পদ্মা এক্সপ্রেস  সিল্কসিটি এক্সপ্রেস  ধুমকেতু এক্সপ্রেস  চিত্রা এক্সপ্রেস  সিরাজগঞ্জ এক্সপ্রেস  রাজশাহী এক্সপ্রেস  ঢাকা কমিউটার  টাঙ্গাইল কমিউটার (বন্ধ)  ধলেশ্বরী এক্সপ্রেস (বন্ধ)  ময়মনসিংহ এক্সপ্রেস   তথ্যসূত্র   বিষয়শ্রেণী:টাঙ্গাইল জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
মিস ইউনিভার্স ১৯৫৭, ৬ষ্ঠ মিস ইউনিভার্স প্রতিযোগিতা, ১৯ জুলাই ১৯৫৭ লং বিচ, ক্যালিফোর্নিয়া, মার্কিন যুক্তরাষ্ট্রে অনুষ্ঠিত হয়েছিল। এই প্রতিযোগিতায়, ৩২ জন প্রতিযোগী প্রতিদ্বন্দ্বিতা করেন। পেরুর গ্ল্যাডিস জেন্ডার প্রতিযোগিতায় জয়ী হন, প্রথম লাতিন আমেরিকান যিনি মিস ইউনিভার্স হিসাবে মুকুট পরলেন এবং মার্কিন যুক্তরাষ্ট্রের ক্যারল মরিস তাকে মুকুট পরান।    তথ্যসূত্র   বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা
মালতীপুর (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। এলাকা মালতীপুর বিধানসভা আসনের ২০৯ টি বুথ রয়েছে, যার মধ্যে ১৪৪ টি অংশ রয়েছে (১ থেকে অংশ ১৪৪) চাঁচল-২ উন্নয়ন ব্লকের অন্তর্গত এবং অবশিষ্ট রাতুয়া-২ উন্নয়ন ব্লকের অন্তর্গত।  ভারতের সীমানা পুনর্নির্ধারণ কমিশনের নির্দেশিকা অনুসারে, ৪৭ নং মালতীপুর বিধানসভা কেন্দ্রটি চাঁচল-২ সমষ্টি উন্নয়ন ব্লক এবং মহারাজপুর, পীরগঞ্জ, শ্রীপুর-১ এবং শ্রীপুর-২ গ্রাম পঞ্চায়েত গুলি রাতুয়া-২ সমষ্টি উন্নয়ন ব্লক এর অন্তর্গত।  মালতীপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ২০১১মালতীপুরআব্দুল রহিম বক্সীবিপ্লবী সমাজতন্ত্রী দল  নির্বাচনী ফলাফল ২০১১ ২০১১ সালের নির্বাচনে, আরএসপি'র আব্দুল রহিম বক্সী তার নিকটতম প্রতিদ্বন্দ্বী নির্দলের আল-বেরুনিকে পরাজিত করেন।  আল-বেরুনী, একজন নির্দল প্রার্থী হিসেবে কংগ্রেস জিলা পরিষদের সদস্য ছিলেন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:মালদহ জেলার রাজনীতি
মধুসূদন নামে যে সকল ব্যক্তি, স্থান, অবকাঠামো বোঝানো হতে পারে:  ব্যক্তি	  মাইকেল মধুসূদন দত্ত- বাঙালি কবি ও নাট্যকার।  মধুসূদন সরস্বতী-  বিশ্বেশ্বর সরস্বতী ও মাধব সরস্বতীর শিষ্য। দ্বৈত-অদ্বৈত বিতর্কে তিনি ছিলেন একটি বিশিষ্ট নাম।   মধুসূদন দে- বাংলাদেশের ঢাকায় অবস্থিত ঢাকা বিশ্ববিদ্যালয়ের মধুর ক্যান্টিনের প্রতিষ্ঠাতা।   মধুসূদন দত্ত (বিপ্লবী নেতা)- ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।  মধুসূদন গুপ্ত - ১৮৩৬ খ্রিষ্টাব্দে সুশ্রুতের পর ভারতীয় হিসেবে প্রথম পাশ্চাত্যরীতিতে শব ব্যবচ্ছেদ করেন।  অবস্থান  মধুসূদনপুর- ভারতের পশ্চিমবঙ্গ রাজ্যের হুগলী জেলার একটি শহর।  অবকাঠামো  মধুসূদন মঞ্চ- ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে অবস্থিত একটি প্রেক্ষাগৃহ।  মাইকেল মধুসূদন স্মৃতি ভাস্কর্য- যশোর, বাংলাদেশ।  কাশীপুর মাইকেল মধুসূদন মহাবিদ্যালয়- পশ্চিমবঙ্গের পুরুলিয়া জেলার একটি কলেজ।   মাইকেল মধুসূদন দত্তের বাড়ি- মাইকেল মধুসূদন দত্ত ১৮২৪ সালে এই বাড়িতেই জন্ম নেন ।
জিন হারশল্ট ( নামে পরিচিত জঁ পিয়ের কাল বিউরনState of California. California Death Index, 1940–1997. Center for Health Statistics, California Department of Health Services, Sacramento, California. (; ১২ জুলাই ১৮৮৬ - ২ জুন ১৯৫৬) ছিলেন একজন ডেনীয়-মার্কিন অভিনেতা। তিনি ডক্টর ক্রিশ্চিয়ান (১৯৩৭-১৯৫৪) বেতার ধারাবাহিক এবং হেইডি (১৯৩৭) চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি ৭৫টি নির্বাক চলচ্চিত্র এবং ৬৫টি সবাক চলচ্চিত্র মিলে মোট ১৪০টি চলচ্চিত্রে কাজ করেছেন এবং তন্মধ্যে চারটি চলচ্চিত্র পরিচালনাও করেছেন।  হারশল্ট ১৯৪৫ থেকে ১৯৪৯ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন। তিনি ১৯৩৯ সালে মোশন পিকচার রিলিফ ফান্ডের প্রতিনিধি হিসেবে একাডেমি সম্মানসূচক পুরস্কার লাভ করেন ও ১৯৪৯ সালে অপর একবার এই পুরস্কার লাভ করেন এবং ১৯৫৫ সালে তাকে আজীবন অবদানের স্বীকৃতি হিসেবে গোল্ডেন গ্লোব সেসিল বি. ডামিল পুরস্কার প্রদান করা হয়। ১৯৫৭ সাল থেকে একাডেমি পুরস্কারের অংশ হিসেবে তার সম্মানার্থে জিন হারশল্ট মানবহিতৌষী পুরস্কার প্রদান করা হচ্ছে।  টীকা  তথ্যসূত্র  বহিঃসংযোগ     বিষয়শ্রেণী:১৮৮৬-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:২০শ শতাব্দীর ডেনীয় অভিনেতা বিষয়শ্রেণী:একাডেমি অব মোশন পিকচার আর্টস অ্যান্ড সায়েন্সেসের সভাপতি বিষয়শ্রেণী:কোপেনহাগেনের অভিনেতা বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:ডেনীয় চলচ্চিত্র অভিনেতা বিষয়শ্রেণী:ডেনীয় চলচ্চিত্র পরিচালক বিষয়শ্রেণী:ডেনীয় বেতার অভিনেতা বিষয়শ্রেণী:ডেনীয় অনুবাদক বিষয়শ্রেণী:ডেনীয় নির্বাক চলচ্চিত্র অভিনেতা বিষয়শ্রেণী:ডেনীয় বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রে ডেনীয় অভিবাসী বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী
চৌগ্রাম উচ্চ বিদ্যালয় ও কলেজ বাংলাদেশের একটি উচ্চ মাধ্যমিক শিক্ষাপ্রতিষ্ঠান। এটি রাজশাহী বিভাগের নাটোর জেলার সিংড়া উপজেলায় অবস্থিত।কলেজ ম্যাগাজিন ২০১৫ এটি একটি স্বনামধন্য ও পুরাতন প্রতিষ্ঠান। এটি নাটোর জেলার মুষ্টিমেয় যে কয়েকটি পুরাতন বিদ্যালয় রয়েছে তার মধ্যে একটি। এখানে প্রায় ১৯১৩ সাল থেকে পাঠদান কার্যক্রম চালু রয়েছে ।  ইতিহাস চৌগ্রামের রাজবংশের পরিচিতি  বৃহত্তর রাজশাহী জেলা ১৮৭০-৭১ সালে যখন ৪৮ টি পরগনায় বিভক্ত হয় তখন চৌগ্রামের রাজবংশের জমিদারির পরগনার আয়তন ছিল ২৯,৪৮৭ একর বা ৪৬.০৯ বর্গ মাইল। এই পরগনায় প্রথম রাজা ছিলেন রাজা রসিক রায়,দ্বিতীয় রাজা তার পুত্র কৃষ্ণ কান্ত রায়,তৃতীয় রাজা ছিলেন তার পুত্র রুদ্র কান্ত রায়,চতুর্থ রাজা তার দত্তক পুত্র রোহিনী কান্ত রায় বাহাদুর,পঞ্চম রাজা তার দত্তক পুত্র রমনী কান্ত রায় বাহাদুর এবং ষষ্ঠ রাজা তার পুত্র রাজেশ কান্ত রায় বাহাদুর। ইতিহাস পর্যালোচনা করলে দেখা যায় রাজা রসিক রায় থেকে শুরু করে রোহিনী কান্ত রায় বাহাদুর পর্যন্ত অত্যাচারী রাজা ছিলেন। এই সকল রাজা প্রজাদের মঙ্গলের জন্য তেমন কিছুই করে যান নি। প্রজাদের লেখাপড়ার জন্য কখনই চিন্তা করেন নাই।    নির্মাণ ও প্রতিষ্ঠালাভ বিংশ শতকের প্রথম দিকে হাজী বাহার উদ্দিন,হাজী তমিজ উদ্দিন,হাজী শামছুদ্দিন,হাজী আজিম উদ্দিন,হাজী আলিফ উদ্দিন,তরিকুল্লাহ পণ্ডিত,মুকূলনাথ ঘোষ,সামছুদ্দিন পণ্ডিত সহ বিশিষ্ট কয়েকজন ব্যক্তি ইংরেজি শিক্ষার উপর গুরুত্ব দিয়ে হাইস্কুল স্থাপনের দাবি জানান,তা না হলে কর না দেওয়ার হুমকি দেন। অবশেষে রাজা রমনীকান্ত রায়বাহাদুর বাধ্য হয়ে ১৯০৩-১৯১০ সালের মধ্যে চৌগ্রাম হাই স্কুল নির্মাণ করেন। ১৯১৩ সালে স্কুলটি তৎকালীন কলিকাতা বোর্ড হতে স্কুলটি স্বীকৃতি পায়। বর্তমানে সেটি চৌগ্রাম উচ্চ বিদ্যালয় ও কলেজ।  শতবর্ষ ও পুর্নমিলনী ১৮ই মার্চ ২০১৬ শনিবার বেলা সাড়ে ১১টার দিকে চৌগ্রাম  উচ্চ বিদ্যালয় ও কলেজ প্রতিষ্ঠানের মাঠে ১০৩ বছর পূর্তি উপলক্ষে  শতবর্ষ ও পুনর্মিলনী অনুষ্ঠান আয়োজিত হয়। এই অনুষ্ঠানে প্রধান অতিথি হিসেবে পুনর্মিলনী অনুষ্ঠানের উদ্বোধন  করেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহমেদ পলক।   প্রতিষ্ঠানের ম্যানেজিং কমিটির সভাপতি উপজেলা চেয়ারম্যান শফিকুল ইসলাম শফিকের সভাপতিত্বে অনুষ্ঠানে স্মৃতিচারণ বক্তব্য দেন সিংড়া দমদমা পাইলট স্কুল ও কলেজ এর সাবেক অধ্যক্ষ শরিরফুল ইসলাম তারা।   এ সময় প্রতিষ্ঠানের শিক্ষক আবু বক্করের সঞ্চালনায় অন্যদের মধ্যে বক্তব্য রাখেন নাটোরের পুলিশ সুপার শ্যামল কুমার মুখ্যার্জী, জেলা পরিষদের প্রশাসক সাজেদুর রহমান খান, প্রতিষ্ঠানের অধ্যক্ষ আবুল কালাম আজাদ নজু, সিংড়া  পৌরসভার মেয়র মো. জান্নাতুল ফেরদৌস, স্থানীয় ইউনিয়ন আওয়ামী লীগের সভাপতি আলতাব হোসেন প্রমুখ।  শিক্ষক মহোদয় গণ অত্র প্রতিষ্ঠান এ স্কুল,ভোকেশনাল ও কলেজ শাখায় একাধিক শিক্ষক কর্মরত আছেন।  পাঠদান কর্মসূচি এখানে ষষ্ঠ থেকে দ্বাদশ শ্রেণী পর্যন্ত পাঠদান করান হয়। নবম ও দশম শ্রেণিতে বিজ্ঞান ও মানবিক বিভাগ সহ কারিগরি  শিক্ষা দেওয়া হয়। কারিগরি বা ভোকেশনাল বিভাগের শিক্ষকেরা নিরলস পরিশ্রম করে যাচ্ছেন ঐ অঞ্চলে কারিগরি শিক্ষায় ছাত্রদেরকে শিক্ষিত করার জন্য। এছারাও এই শিক্ষাপ্রতিষ্ঠান এ কলেজ বা উচ্চ মাধ্যমিক বিভাগ চালু রয়েছে।  বিশিষ্ট প্রাক্তন শিক্ষার্থী   মাদার বখশ - রাজশাহী বিশ্ববিদ্যালয় এর প্রতিষ্ঠাতা। ডাঃ মাওলা বখশ ইঞ্জিনিয়ার মোঃ রহমতুল্লাহ মোঃ আব্দুল জব্বার  মীর গোলাম সবুর  তথ্যসূত্র  বিষয়শ্রেণী:নাটোর জেলার শিক্ষাপ্রতিষ্ঠান
শেষ থেকে শুরু ২০১৯ সালে মুক্তিপ্রাপ্ত একটি ভারতীয় বাংলা ভাষার অ্যাকশন-ড্রামা চলচ্চিত্র। চলচ্চিত্রটি পরিচালনা করেছেন রাজ চক্রবর্তী। চলচ্চিত্রটির গল্প, চিত্রনাট্য এবং সংলাপগুলি আদিত্য সেনগুপ্ত লিখেছিলেন। প্রযোজনা করেছেন জিৎ। এতে শ্রেষ্ঠাংশে অভিনয় করেছেন জিৎ, কোয়েল মল্লিক এবং রিতাভরি চক্রবর্তী।   চলচ্চিত্রটির শুটিং লন্ডন, ঢাকা এবং কলকাতা জুড়ে হয়েছে। চলচ্চিত্রটি দর্শকদের কাছ থেকে ইতিবাচক পর্যালোচনা পেয়েছে। চলচ্চিত্রটি ওয়াটার অ্যান্ড ফায়ার উপন্যাস থেকে রূপান্তরিত হয়েছে। এটি বাংলাদেশি মুসলমানদের মধ্যে কিছু বিতর্ক সৃষ্টি করেছিল। এটি জিৎ এর পঞ্চাশতম চলচ্চিত্র। চলচ্চিত্রটিতে অনেকদিন পর জিৎ এবং কোয়েল মল্লিক কে একসাথে জুটি বাধতে দেখা যায়।   কাহিনি   লন্ডন যাওয়ার ফ্লাইটে পরিচয় হয় মাহিদ (জিৎ) ও পূজারিণীর (কোয়েল)। দুজনে দুজনকে পছন্দ করতে শুরু করে। খুব তাড়াতাড়িই সেই পছন্দ গড়ায় প্রেম অবধি। কিন্তু এইসব কিছুর পেছনেই লুকিয়ে থাকে মাহিদের জীবনের বিশাল সত্যি। পারিবারিক অশান্তির জেরে নিজের কাকাকেই ভুল করে খুন করে ফেলে মাহিদ। এই ঘটনার পরই নিজের ভাইকে নিয়ে লন্ডনে চলে আসে মাহিদ। সেখানেই তার দেখা পূজারিণীর সঙ্গে ও শুরু হয় মাহিদের জীবনের এক নতুন অধ্যায়ের। কিন্তু হঠাৎই গর্ভবতী হয় পূজারিণী। ঠিক সেই সময়তেই কিছু পারিবারিক সমস্যার কারণে মাহিদকে ফিরে যেতে হয় ঢাকা।কাকাকে ভুল করে গুলি করার অপরাধে ও পারিবারিক ব্যাবসার সুবিধার্থে মাহিদকে দেওয়া হয় এক অদ্ভুত শর্ত। যার দরুণ মাহিদকে বিয়ে করতে হয় ফরজানাকে (ঋতাভরী)। এদিকে মাহিদের জামাইবাবু পূজারিণীকে মাহিদের বিরুদ্ধে ভুল বোঝায়। মাহিদ লন্ডনে ফিরে এসে পূজারিণীকে অনেক খোঁজার চেষ্টা করে কিন্তু একজন খুনির সঙ্গে দেখা করতে রাজি হয় না পূজারিণী।  মনের দুঃখে পূজারিণী ফিরে যায় কলকাতা। জীবন যুদ্ধ শুরু হয় দুপক্ষেরই। তার বাবা মেয়েকে প্রেগনেন্ট দেখে হতভম্ভ হয়ে যায় এবং তার বাবা তার উপর অভিমান করে তার সাথে কথা বলে না। এইভাবে কিছুদিন যাওয়ার পর একদিন পুজার পেটের ব্যাথায় মাটিতে পড়ে যায়। মেয়ের এই অবস্থা দেখে বাবা সহ্য করতে না পেরে তাকে হসপিটালে নিয়ে যায়।  বাচ্চা হওয়ার পর নাতির দিকে চেয়ে পুজার বাবা সব মেনে নেই। এবং নাতির নাম রাখে মাহির। এদিকে মাহিরের বাবা-মা পূজার সাথে লন্ডনে ঘটে যাওয়া ঘটনার কথা জানতে পেরে মাহিরের বিয়ে দিয়ে দেয়।   অভিনয়    জিৎ - মাহির শেখ  কোয়েল মল্লিক - পূজারিনী (পূজা) সৌরভ চক্রবর্তী-রাকিদ ঋতাভরী চক্রবর্তী ত্রিধা চৌধুরী   তথ্যসূত্র   বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:২০১৯-এর চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:রাজ চক্রবর্তী পরিচালিত চলচ্চিত্র
thumb|Rudbeck's own design for the botanical garden (1675) লিনিয়াসের বাগান (সুইডিয় ভাষা Linnéträdgården) হলো উপসালা বিশ্ববিদ্যালয় এর সবচেয়ে পুরানো বোটানিকাল গার্ডেন। জীবজগতের শ্রেণিবিন্যাসের প্রণেতা ক্যারোলাস লিনিয়াসের নামানুসারে এই বাগানের নাম রাখা হয়েছে।  বাগানটির মূল নকশা প্রণয়ন, এবং গাছ লাগানোর কাজটি করেন চিকিৎসাবিজ্ঞানের অধ্যাপক ওলাস রাডবেক, ১৬৫৫ সালে। রাডবেক বাগানের পাশের বাড়িটিও নির্মাণ করেন। ১৭শ শতকের শেষে বাগানটিতে প্রায় ১৮০০ বিভিন্ন প্রজাতির গাছ ছিলো। কিন্তু ১৭০২ সালের উপসালা শহরের অগ্নিকান্ডে বাগানটি ক্ষতিগ্রস্ত হয়। ১৭৪১ সালে লিনিয়াস বাগানটির রক্ষণাবেক্ষণ শুরু করেন, এবং তার নকশানুসারে বাগানটি পুনর্বিন্যস্ত হয়। এই বাগানের কথা ও নকশা প্রকাশিত হয়েছে ১৭৪৮ সালে লিনিয়াসের লেখা Hortus Upsaliensis বইতে। বাগানের কনজারভেটরিটির নকশা তৈরি করেন কার্ল হারলেমান।  thumb|left|500px|Engraving from 1770 of the garden of Linnaeus রাজা ৩য় গুস্তাভ উপসালা প্রাসাদের বাগানটি উপসালা বিশ্ববিদ্যালয়কে দান করে দেয়ার পরে লিনিয়াসের বাগানটির রক্ষণাবেক্ষণ বন্ধ হয়ে যায় এবং এটি জীর্ণ দশা প্রাপ্ত হয়। সুইডিয় লিনিয়ান সোসাইটি ১৯১৭ সালে এটিকে কিনে নিয়ে লিনিয়াসের বইয়ের নকশানুসারে এটিকে পুনরায় শুরু করে। পরে বিশ্ববিদ্যালয় বাগানটির দেখাশোনার ভার আবার গ্রহণ করে।  বিষয়শ্রেণী:বাগান বিষয়শ্রেণী:উদ্যান
right|thumb|১৯৪১ সালের অক্টোবরে রাজকীয় নৌবাহিনীড়র কনভয় এসকর্ট ডিউটিতে একজন  অফিসাররা ডেস্ট্রয়ারের সেতুর উপর থেকে আটলান্টিকের যুদ্ধ সময় শত্রু ডুবোজাহাজগুলির তীক্ষ্ণ নজর রাখছেন।  ডুবোজাহাজ বিধ্বংসী যুদ্ধ (এএসডাব্লু, বা পুরানো আকারে এ/এস) হ'ল ডুবো যুদ্ধের একটি শাখা, যা শত্রু ডুবোজাহাজগুলি সন্ধান, চিহ্নিত এবং নিরস্ত করতে, ক্ষতিগ্রস্ত বা ধ্বংস করতে পৃষ্ঠতল যুদ্ধ জাহাজ, বিমান বা অন্যান্য ডুবোজাহাজ ব্যবহার করে।  সফল ডুবোজাহাজ বিধ্বংসী যুদ্ধ সেন্সর এবং অস্ত্র প্রযুক্তি, প্রশিক্ষণ ও অভিজ্ঞতার মিশ্রণের উপর নির্ভর করে।  প্রথমে সনাক্তকরণ, তারপরে শ্রেণিবদ্ধকরণ, সনাক্তকরণ এবং লক্ষ্য ডুবোজাহাজ ট্র্যাক করার জন্য অত্যাধুনিক সোনার সরঞ্জামগুলি এএসডাব্লু এর একটি মূল উপাদান। ডুবোজাহাজগুলি ধ্বংস করতে, টর্পেডো এবং নৌ মাইনগুলি উভয় ব্যবহার করা হয়, বায়ু, উপরিভাগ এবং জলের নীচে প্ল্যাটফর্ম থেকে উৎক্ষেপণ করে। এএসডাব্লু এর মধ্যে বন্ধুত্বপূর্ণ জাহাজগুলি রক্ষা করাও অন্তর্ভুক্ত।   ইতিহাস  একটি ডুবো যানবাহনের মাধ্যমে একটি জাহাজের উপর প্রথম আক্রমণগুলি সাধারণত আমেরিকান বিপ্লব যুদ্ধের সময় হয় বলে মনে করা হয়, যা এখন নৌ মাইন হিসাবে পরিচিত তবে এটিকে টর্পেডোও বলা হত, যদিও এর আগে ডুবোজাহাজ তৈরির বিভিন্ন প্রচেষ্টা করা হয়। প্রথম স্ব-চালিত টর্পেডো ১৮৬৩ সালে উদ্ভাবিত হয় এবং পৃষ্ঠের নৈপুণ্য থেকে চালু হয়। টর্পেডো সহ প্রথম ডুবোজাহাজটি ছিল ১৮৮৪-১৮৮৮ সালে নির্মিত  নর্ডেনফেল্ট ১, যদিও এটি আগে প্রস্তাবিত হয়। রুশ–জাপান যুদ্ধ শুরু হওয়ার সাথে সাথে জার্মানরা বাদে বড় বড় নৌবাহিনী ডুবোজাহাজ অর্জন করে। তা সত্ত্বেও, ১৯০৪ সাল  পর্যন্ত সব ডুবোজাহাজকে একটি পরীক্ষামূলক জাহাজ হিসাবে সংজ্ঞায়িত হয় এবং এটিকে কর্মক্ষম ব্যবহারে ব্যবহৃত হয়নি।  তথ্যসূত্র  আরও পড়ুন  Abbbatiello, John, ASW in World War I, 2005.  Compton-Hall, Richard, Submarine Boats, the beginnings of underwater warfare, Windward, 1983.  Franklin, George, Britain's ASW Capability, 2003.  Llewellyn-Jones, Malcolm, The RN and ASW (1917–49), 2007.  বহিঃসংযোগ      বিষয়শ্রেণী:ডুবোজাহাজ বিধ্বংসী যুদ্ধ
রুহিয়া থানা বাংলাদেশের ঠাকুরগাঁও জেলার অন্তর্গত ঠাকুরগাঁও সদর উপজেলার একটি থানা। ২০১৩ খ্রিস্টাব্দের ২২ জানুয়ারি তৎকালীন মাননীয় পানিসম্পদ মন্ত্রী রমেশ চন্দ্র সেন এ থানাটি উদ্বোধন করেছেন।   প্রশাসনিক এলাকাসমূহ  ঠাকুরগাঁও সদর উপজেলার ৬টি ইউনিয়নের প্রশাসনিক কার্যক্রম রুহিয়া থানার অধীন।  ইউনিয়নসমূহ:  ১নং রুহিয়া  ২নং আখানগর  ১৪নং রাজাগাঁও  ২০নং রুহিয়া পশ্চিম  ২১নং ঢোলারহাট  ২২নং সেনুয়া   আরও দেখুন   ঠাকুরগাঁও সদর উপজেলা  ঠাকুরগাঁও জেলা   তথ্যসূত্র    বহিঃসংযোগ   বিষয়শ্রেণী:ঠাকুরগাঁও জেলার থানা বিষয়শ্রেণী:ঠাকুরগাঁও সদর উপজেলা
ইউজেবিয়া সিলভা দে অলিভেরা, যিনি ডোনা জিকা নামে বেশি পরিচিত, (১৯১৩ – ২০০৩), রিও ডি জেনিরোর ম্যাঙ্গুইরা সাম্বা স্কুলে একজন ব্রাজিলীয় সাম্বা নৃত্যশিল্পী ছিলেন, যিনি ম্যাঙ্গুইরা ফাভেলাতে গুরুত্বপূর্ণ ভূমিকা পালন করেছিলেন।  প্রারম্ভিক জীবন  ডোনা জিকা ১৯১৩ সালের ৬ ফেব্রুয়ারি রিও ডি জেনেইরোর উত্তরাঞ্চলের পিয়েদাদে এলাকায় জন্মগ্রহণ করেন। তিনি যখন এক বছর বয়সী ছিলেন, তখন তাঁর পিতা মারা যান। শৈশবে, তিনি তাঁর পরিবারসহ মাঙ্গুয়েইরায় স্থানান্তরিত হন, যেখানে তিনি মাঙ্গুয়েইরা সাম্বা স্কুলের প্রথম সদস্যদের একজন হয়ে ওঠেন এবং ১৯২৮ সালে, মাত্র ১৫ বছর বয়সে, স্কুলের প্রথম প্যারেডে অংশগ্রহণ করেন।  ১৯ বছর বয়সে, তিনি কার্লোস দিয়াস দো নাসিমেন্তো নামক একজন ফুটবলারের সঙ্গে বিবাহবন্ধনে আবদ্ধ হন এবং তাঁদের ছয়টি সন্তান হয়, যার মধ্যে একজন দত্তক। ২০ বছরের বিবাহিত জীবনের পর, তিনি বিধবা হন। পূর্বে একটি বস্ত্র কারখানায় কাজ করলেও, পরবর্তীতে তিনি একটি ক্লাবে (ক্লাবে বোলা প্রেতা) থালা ধোয়ার কাজ, রান্নাঘরের সহকারী এবং অবশেষে রাঁধুনির কাজ করেন।   তথ্যসূত্র    বহিঃসংযোগ    টিভি প্রোগ্রাম যেখানে ডোনা জিকা কার্নিভাল সম্পর্কে কথা বলেন  বিষয়শ্রেণী:১৯১৩-এ জন্ম বিষয়শ্রেণী:২০০৩-এ মৃত্যু বিষয়শ্রেণী:সাম্বা নৃত্যশিল্পী বিষয়শ্রেণী:আফ্রো-ব্রাজিলীয় ব্যক্তি বিষয়শ্রেণী:রিও ডি জেনেইরোর সংগীতশিল্পী বিষয়শ্রেণী:২০শ শতাব্দীর ব্রাজিলীয় নারী বিষয়শ্রেণী:২০শ শতাব্দীর ব্রাজিলীয় নৃত্যশিল্পী বিষয়শ্রেণী:ব্রাজিলীয় নৃত্যশিল্পী বিষয়শ্রেণী:আফ্রো-ব্রাজিলীয় নৃত্যশিল্পী বিষয়শ্রেণী:রিও কার্নিভাল
জাভেদ ইকবাল উমার"LAHORE: The story of a pampered boy ." Dawn. 11 October 2001. Retrieved on 26 May 2014. (1956 – ৮ অক্টোবর ২০০১) একজন বহুঘাতক বা সিরিয়িাল কিলার এবং শিশু যৌন নিপিড়ক ও ৬ থেকে ১৬ বছর বয়সী ১০০ জন বালকের হত্যাকারী। শ্বাসরোধ করে হত্যা করার পর ইকবাল  মৃতদেহগুলোকে টুকরো টুকরো করতেন এবং এসিডে ডুবিয়ে রাখতেন। পরে এসিডের ভিতরে দ্রবিভূত হয়ে যাওয়া মৃতদেহ নদীতে ফেলে দিয়ে সমস্ত প্রমাণ গোপন করতেন। বিচারে তাকে দোষী সাব্যস্ত করা হয়। দন্ডাদেশে সে যেভাবে বালকদেরকে হত্যা করেছে ঠিক সেই ভাবে তার মৃত্যু কার্য়কর করার নির্দেশ দেয়া হয়। অর্থাৎ, মৃতদের পিতামাতাদের সম্মুখে তাকে শ্বাসরোধ করে তাকে হত্যা করার পর তার দেহকে একশত টুকরো করার পর (প্রতিটি খুনের জন্য একটি করে) এসিডে পূর্ণ পাত্রে ডুবিয়ে রাখার নির্দেশ দেয়া হয়। কিন্তু মৃত্যুদন্ড কার্য়কর করার পূর্বেই সে কারাগারের অভ্যন্তরে আত্মহত্যা করে।https://www.banglatelegraph.com/article/28440  প্রাথমিক জীবন ব্যাবসায়ী পিতার আট সন্তানের মধ্যে ইকবাল ছিলেন ষষ্ঠ। তিনি লাহোরের রেলওয়ে রোডে অবস্থিত, সরকারী ইসলামিয়া কলেজে লেখাপড়া করেন। ১৯৭৮ সালে ছাত্র থাকা অবস্থায় তিনি স্টিল রিকাস্টিং এর ব্যবসা শুরু করেন। তিনি পিতার ক্রয়কৃত সাদবাগ নামের বাড়ীতে আরো কিছু বালকের সাথে বসবাস করতেন। "Serial killer Javed Iqbal who sexually abused and killed 100 children in Pakistan" (). India TV. Updated 26 February 2014. Retrieved on 26 May 2014.  অপরাধ ডিসেম্বর ১৯৯৯ সালে ইকবাল তার সমস্ত অপরাধ স্বীকার করে পুলিশ ও লাহোর সংবাদপত্রের প্রধান সম্পাদক, কামারান নাইম হাসমিকে একটি চিঠি প্রেরণ করে। চিঠিতে সে ধর্ষণ ও খুনের অপরাধের কথা স্বীকার করে। সে মোট ১০০ বালককে নিপীড়ন ও হত্যা করে। যাদের সবার বয়স ছিল ছয় থেকে ষোল বছরের মধ্যে। চিঠিতে সে কীভাবে তাদের  হত্যা করেছে এবং লাশ গুম করেছে তার বিষদ বর্ণনা দেয়। হত্যাকাণ্ডের শিকার বেশীরভাগ বালকই লাহোরের এতিম ও ছিন্নমূল জনগোষ্ঠীর অংশ ছিল। মৃতদেহ গুম করতে সে হাইড্রোক্লোরিক এসিড ব্যবহার করত। এসিডে গলে যাওয়া মৃতদেহ সে নদীতে নিক্ষেপ করত।  পুলিশ ও সাংবাদিকরা ইকবালের বাড়ির দেয়ালে ও মেঝেতে রক্তের দাগ পেয়েছিলেন। এছাড়া সেখানে হত্যাকাণ্ডে ব্যাবহৃত চেইন পাওয়া যায়। প্লাষ্টিকের ব্যাগে মৃতদের ছবি পাওয়া যায় যার উপরে হাতে লেখা লেবেল আঁটা ছিল। দুই পাত্র এসিড এবং এসিডে অর্ধ গলিত মৃতদেহ পাওয়া যায়। ইকবাল দাবী করে যে, সে ইচ্ছে করে এসব রেখে গিয়েছিল যাতে পুলিশ সহজেই এসব খুঁজে পায়।McGraw, Seamus. "A Letter from a Killer." All about Javed Iqbal. Crime Library p.  (Archive).   তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:২০০১-এ আত্মহত্যা বিষয়শ্রেণী:পাকিস্তানি ধারাবাহিক খুনি বিষয়শ্রেণী:পুরুষ ধারাবাহিক খুনি বিষয়শ্রেণী:ধর্ষণের দায়ে দোষী সাব্যস্ত পাকিস্তানি বিষয়শ্রেণী:২০০১-এ মৃত্যু বিষয়শ্রেণী:খুনের দায়ে দোষী সাব্যস্ত পাকিস্তানি বিষয়শ্রেণী:বালকদের প্রতি সহিংসতার ঘটনা
বিলাসপুর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন। বিলাসপুর ইউনিয়ন একজন চেয়ারম্যান নয়টি ওয়ার্ড থেকে নয় জন মেম্বার এবং তিন জন মহিলা মেম্বার নিয়ে গঠিত।   অবস্থান ও সীমানা    ইতিহাস    প্রশাসনিক এলাকা  ক্রমিক নংগ্রামের নামওয়ার্ড নংমনত্মব্য০১ইয়াছিন মাদবর কান্দি০১০২আকন কান্দি০১০৩সাহেদালী মাদবর কান্দি০১০৪উভি কান্দি০১০৫রাড়ী কান্দি০১০৬ভানু মলিস্নক কান্দি০২০৭সুরতখার কান্দি০২০৮আজগর মুন্সী কান্দি০২০৯একাব্বর খলিফা কান্দি০২১০আলী মদ্দিন মাদবর কান্দি০৩১১দাইমদ্দিন খলিফা কান্দি০৩১২আহসান উলস্নাহ মুন্সী কান্দি০৩১৩পাচুখার কান্দি০৪১৪সারেং কান্দি০৫১৫মেহের আলী মাদবর কান্দি০৬১৬জানখার কান্দি০৭১৭মিয়াচাঁন মুন্সী কান্দি০৭১৮মূলাই বেপারী কান্দি০৬,০৭,০৯৩টি ওয়ার্ডে অন্তর্ভূক্ত১৯রহিমদ্দিন মালাই মৃধা কান্দি০৮২০বুধাই মাদবর কান্দি০৮২১চেরাগ আলী বেপারী কান্দি০৯   আয়তন ও জনসংখ্যা  আয়তন – ১৪.৭০ (বর্গ কিঃ মিঃ)      লোকসংখ্যা – ১৯৯৬৯ জন (প্রায়) (২০১১ সালের আদম শুমারি অনুযায়ী।   শিক্ষার হার ও শিক্ষা প্রতিষ্ঠান  শিক্ষার হার : ৪৯%। (২০০১ এর শিক্ষা জরীপ অনুযায়ী)  শিক্ষা প্রতিষ্ঠান: সরকারী প্রাথমিক বিদ্যালয়- ১১টি,           উচ্চ বিদ্যালয়ঃ ৩টি,      মাদ্রাসা- ৩টি।   জনপ্রতিনিধি  বর্তমান চেয়ারম্যান- মোঃ কুদ্দুস বেপারী +প্রাক্তন চেয়ারম্যানগণের তালিকাক্রমিকনামমেয়াদ০১আবু তাহের সরদার০২মোঃ কুদ্দুস বেপারী০৩আঃ লতিফ মাদবর (মেছের মাষ্টার)০৪ফজলুর রহমান০৫০৬০৭   আরও দেখুন    ঢাকা বিভাগ  শরীয়তপুর জেলা   তথ্যসূত্র   বিষয়শ্রেণী:জাজিরা উপজেলার ইউনিয়ন
কুয়েত টাইমস  হল কুয়েতে প্রকাশিত একটি ইংরেজি ভাষার দৈনিক সংবাদপত্র। দৈনিকটি পারস্য উপসাগরীয় অঞ্চলের প্রথম ইংরেজি ভাষার কাগজ।   ইতিহাস এবং প্রোফাইল  কুয়েত টাইমস ১৯৬১ সালে ইউসুফ সালেহ আলিয়ান প্রতিষ্ঠা করেছিলেন।  ৩৬ পাতার ব্রডশিটটি স্থানীয় ইভেন্ট এবং ব্যবসায়িক সংবাদ, স্থানীয়, আঞ্চলিক এবং আন্তর্জাতিক বিষয়ে সম্পাদকীয় এবং বিনোদন ও ক্রীড়া সম্পর্কিত সংবাদের উপর গভীরতর প্রতিবেদন সরবরাহ করে।  কুয়েত টাইমস  আরো বিনামূল্যে ৮০ পাতার ট্যাবলয়েড প্রকাশ করে, যা দেশের মধ্যে প্রথম। ফ্রাইডে টাইমস স্থানীয় ভাষ্য, সংবাদ এবং বিশ্লেষণের পাশাপাশি বিনোদন, ক্রীড়া এবং বিস্তৃত বৈশিষ্ট্য সরবরাহ করে। ২০০১ সালে এই পত্রিকার প্রচার ছিল ২৮,০০০ অনুলিপি।   কুয়েত টাইমস- এর একটি ভগিনী আরবি দৈনিক পত্রিকা আলফাজের আলজাদীদ প্রকাশিত হয়েছিল, যা কুয়েতের আগ্রাসনের পরে মাত্র দু'বছর প্রকাশিত হয়েছিল।   আরও দেখুন   কুয়েতের পত্রিকার তালিকা   তথ্যসূত্র   বিষয়শ্রেণী:কুয়েতের সংবাদপত্র বিষয়শ্রেণী:আরব দেশগুলিতে ইংরেজি ভাষার সংবাদপত্র
গ্রিক পুরাণে, নিকে বিজয়ের দেবী। তিনি তিতান গোত্রভুক্ত দেবতা পাল্লাস ও ওকেয়ানিদ স্তাইক্সের কন্যা এবং জেলুস, ক্রাতুস ও বিয়ার বোন।হার্ড, p. 49; হেসিয়ড. Theogony, 375-383; অ্যাপোলোডোরাস, 1.2.2, 1.2.4. Compare with Pausanias, 8.18.1–2, স্মিথ, Nice. এছাড়া নিকে শক্তি ও গতির দেবী। তার রোমান সমকক্ষ দেবী ভিক্তোরিয়া।  পুরাণ নিকে ও তার ভাইবোনেরা জিউসের ঘনিষ্ঠ সহচর ছিলেন। পুরাণ অনুসারে, পুরনো শ্বরদের বিরুদ্ধে তিতানদের সংঘর্ষে সময় তার মাতা স্তাইক্স তাদের জিউসের নিকট নিয়ে এসেছিলেন। নিকে স্বর্গীয় সারথীর ভূমিকা পালন করেছিলেন। নিকে যুদ্ধক্ষেত্রে গিয়ে বিজয়ীদের জলপাইয়ের পাতা দিয়ে গৌরব ও সম্মান প্রদান করতেন।  তথ্যসূত্র  বিষয়শ্রেণী:গ্রিক দেবী বিষয়শ্রেণী:যুদ্ধের দেবী বিষয়শ্রেণী:গ্রিক যুদ্ধের শ্বর বিষয়শ্রেণী:বিজয়